**Deutscher Frauenrat – Lobby der Frauen in Deutschland e. V.** (norsk: *Det tyske kvinnerådet – Tysklands kvinnelobby*) er Tysklands største organisasjon som arbeider for kvinners rettigheter og likestilling, og en av Europas største kvinneorganisasjoner. Den er en bred og inkluderende paraplyorganisasjon som består av 62 organisasjoner med over 11 millioner medlemmer, herunder de politiske partienes kvinneorganisasjoner, organisasjoner i fagbevegelsen, idrettsorganisasjoner, religiøse organisasjoner og andre typer organisasjoner. Deutscher Frauenrat er medstifter og medlem av CEDAW-Allianz og European Women's Lobby (EWL), og er EWLs største nasjonale medlemsorganisasjon. Fra 2021 har Beate von Miquel vært president i Deutscher Frauenrat. Deutscher Frauenrat var historisk den største og en av de viktigste søsterorganisasjonene av Norske Kvinners Nasjonalråd, som var den nasjonale paraplyorganisasjonen for bl.a. Norsk Kvinnesaksforening og Norske Kvinners Sanitetsforening. Blant medlemmene er Norsk Kvinnesaksforenings søsterorganisasjon Deutscher Frauenring.

Historie
--------

Informationsdienst für Frauenfragen (Informasjonstjeneste for kvinnespørsmål) ble grunnlagt som en bred paraplyorganisasjon for kvinneorganisasjoner, med støtte fra myndighetene i de britiske og amerikanske okkupasjonssonene i Vest-Tyskland i 1951. Foreningen skiftet siden navn til Deutscher Frauenrat (Det tyske kvinnerådet). Den forstår seg som en etterfølger av Bund Deutscher Frauenvereine, som eksisterte fra 1894 frem til den nazistiske maktovertagelsen i 1933.

Deutscher Frauenrat var i likhet med forløperen Bund Deutscher Frauenvereine tradisjonelt en paraplyorganisasjon for den borgerlige eller «borgerlig-liberale» kvinne(saks)bevegelsen, men fikk etterhvert en bredere politisk profil som følge av en tilnærming mellom den borgerlig-liberale kvinnesaksbevegelsen og arbeiderkvinnebevegelsen, da kvinneutvalgene i fagbevegelsen – Deutscher Gewerkschaftsbund og Deutsche Angestellten-Gewerkschaft – også gikk inn i organisasjonen. I dag er den en bred og representativ paraplyorganisasjon for den tyske kvinnebevegelsen med 62 medlemsorganisasjoner og over 11 millioner medlemmer.

Deutscher Frauenrat er medlem, stifter og vertskap for paraplyorganisasjonen CEDAW-Allianz, som omfatter 34 organisasjoner og som har som formål å overvåke implementeringen av FNs kvinnekonvensjon (CEDAW) i Tyskland, og fremme konvensjonens synlighet og relevans i samfunnet. CEDAW-Allianz er Europas største frivillige organisasjon som arbeider spesielt med oppfølging av kvinnekonvensjonen.

Deutscher Frauenrat er medgrunnlegger og medlem av European Women's Lobby, og er EWLs største nasjonale paraplyorganisasjon for kvinnebevegelsen. Deutscher Frauenrat var tradisjonelt den tyske søsterorganisasjonen av Norske Kvinners Nasjonalråd, som historisk var en paraplyorganisasjon for bl.a. Norsk Kvinnesaksforening, Norske Kvinners Sanitetsforening m.fl. Den nyere paraplyorganisasjonen Norges kvinnelobby, etablert etter initiativ fra Norsk Kvinnesaksforening i 2013/2014, ble etablert med Deutscher Frauenrat som et av forbildene.

Deutscher Frauenrat engasjerer seg bredt for kvinners rettigheter og likestilling i politikk, arbeids- og samfunnsliv, og i familien. Det overordnede målet er formell og reell likestilling mellom kjønnene på alle livsområder. Organisasjonen arbeider på demokratisk grunn, for toleranse og vektlegger internasjonalt samarbeid. Organisasjonens forståelse av dette omfatter også støtte til minoritetsgruppers menneskerettigheter, og foreningen har i det 21. århundre også engasjert seg for transpersoners og andre skeives rettigheter i Tyskland. Foreningen har engasjert seg for reform av lov om juridisk kjønn, mot transfobi i samfunnet og president Beate von Miquel har uttalt at «transkvinner er kvinner og vi skal ivareta deres interesser og kjempe for deres rettigheter». Deutscher Frauenrat har også uttalt at «narrativer om trans\*kvinner som fremstiller dem som en trussel mot for eksempel kvinners rom er ikke bare falske, men også farlige» og transfobiske. Ståstedet reflekterer en bred konsensus i den etablerte kvinnebevegelsen og store kvinneorganisasjoner som deler Deutscher Frauenrats idégrunnlag, og er på linje med erklæringen «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community», signert av 330 kvinneorganisasjoner, herunder alle store organisasjoner som arbeider mot vold mot kvinner i USA, og med en erklæring signert av 16 store amerikanske kvinneorganisasjoner.

Deutscher Frauenrat etablerte i 2024 alliansen Zusammen für Demokrati (Sammen for demokratiet) sammen med en rekke organisasjoner, et prosjekt for å forsvare «et mangfoldig, fritt og åpent samfunn (og) vårt demokrati og alle som bor her mot angrepene fra ytre høyre», herunder mot antifeministiske, rasistiske, antisemittiske og anti-skeive angrep. President Beate von Miquel uttalte at kvinne- og likestillingspolitiske mål trues av høyrepopulister og høyreekstremister.

Deutscher Frauenrat engasjerer seg mot alle former for utnytting av kvinner. Innen prostitusjonspolitikk, et tema som vekker mye debatt blant feminister, går foreningen inn for å motvirke «stigmatisering, diskriminering og marginalisering av personer i prostitusjon». Deutscher Frauenrat er medlem av Bündnis gegen ein Sexkaufverbot, et initiativ mot kriminalisering som koordineres av Deutscher Juristinnenbund (Tyske kvinnelige juristers forbund) og som mener kriminalisering «ikke beskytter mot tvang, men fører til større helserisiko, vold og prekære leveforhold».

Medlemmer
---------

Deutscher Frauenrat har 62 medlemsorganisasjoner per 2023. Blant medlemmene er:

* Arbeitsgemeinschaft der Wählerinnen
* Arbeitsgemeinschaft für Mädchen und Frauenbildung
* Arbeitsgemeinschaft Katholischer Frauenverbände und -gruppen
* Deutsche Angestellten-Gewerkschaft
* Deutscher Akademikerinnenbund
* Deutscher Frauenring (søsterorganisasjon av Norsk Kvinnesaksforening)
* Deutscher Gewerkschaftsbund
* Deutscher Hausfrauenbund
* Deutscher Landfrauenverband
* Deutscher Verband Berufstätiger Frauen
* Evangelische Frauenarbeit in Deutschland
* Jüdischer Frauenbund
* Staatsbürgerinnenverband
* Verband weiblicher Angestellter
* deutscher ingenieurinnenbund

Presidenter
-----------

* Nora Melle (1951–1959)
* Gertrud Ehrle (1960–1970)
* Elisabeth Schwarzhaupt (1970–1973)
* Maria Weber (1973–1974, 1976–1978)
* Irmgard von Meibom (1974–1976, 1978–1980)
* Helga Thieme (1980–1984)
* Irmgard Blättel (1984–1988)
* Brunhilde Fabricius (1988–1992)
* Irmgard Jalowy (1992–1996)
* Helga Schulz (1996–2000)
* Inge von Bönninghausen (2000–2004)
* Brunhilde Raiser (2004–2008)
* Marlies Brouwers (2008–2012)
* Hannelore Buls (2012–2016)
* Mona Küppers (2016–2021)
* Beate von Miquel (fra 2021)

Referanser
----------

1. ↑  .
2. ↑   www.frauenrat.de, besøkt 19. september 2018[Hentet fra Wikidata]
3. 1 2 3 4   Bundestag Lobbyregister[Hentet fra Wikidata]
4. ↑   www.b-b-e.de, besøkt 12. august 2019[Hentet fra Wikidata]
5. ↑   www.forum-menschenrechte.de, besøkt 29. desember 2020[Hentet fra Wikidata]
6. ↑   www.bagso.de, besøkt 29. januar 2021[Hentet fra Wikidata]
7. 1 2  .
8. ↑  ; besøksdato: 13. november 2023.
9. ↑  «Deutscher Bundestag: Bekanntmachung der öffentlichen Liste über die Registrierung von Verbänden und deren Vertretern» (PDF). 12. mai 2020.
10. ↑  ; besøksdato: 13. november 2023.
11. ↑  Bekanntmachung der öffentlichen Liste über die Registrierung von Verbänden und deren Vertretern, Deutscher Bundestag
12. ↑  «Dr. Beate von Miquel». Besøkt 10. september 2022.
13. ↑  «What is CEDAW Alliance Germany?». Besøkt 10. september 2022.
14. ↑  Frauenrat unterstützt Selbstbestimmungsgesetz: „Wir dürfen Gewaltformen gegen Frauen nicht gegeneinander ausspielen"
15. ↑  «Deutscher Frauenrat». Arkivert fra originalen 6. oktober 2023. Besøkt 6. oktober 2023.
16. ↑  «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community». National Task Force to End Sexual and Domestic Violence, på vegne av 330 kvinneorganisasjoner. Arkivert fra originalen 13. mars 2024. Besøkt 15. mars 2024.
17. ↑  «Statement of Women’s Rights and Gender Justice Organizations in Support of Full and Equal Access to Participation in Athletics for Transgender People» (PDF). American Association of University Women på vegne av 16 kvinnesaksorganisasjoner. Arkivert fra originalen (PDF) 4. februar 2024. Besøkt 13. mars 2024.
18. 1 2  «DF ist Teil des Bündnisses „Zusammen für Demokratie"». Besøkt 25. mars 2024.
19. ↑  «Es geht uns alle an: Gemeinsam Demokratie und Menschenrechte verteidigen!». Besøkt 25. mars 2024.
20. ↑  «Verbesserung der Situation für in der Prostitution Tätige». Besøkt 6. mars 2024.
21. ↑  «„Eine Kriminalisierung von Sexarbeit schützt nicht vor Zwang, sondern führt zu mehr Gesundheitsrisiken, Gewalt und prekären Lebensverhältnissen."». Besøkt 6. mars 2024.
22. ↑  Geschichte

Eksterne lenker
---------------

* (de) Offisielt nettsted Rediger på Wikidata
* (de) Deutscher Frauenrat på Facebook Rediger på Wikidata

* (de) Deutscher Frauenrat på Instagram Rediger på Wikidata

* (en) Deutscher Frauenrat på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |